ดูแลผมแต่ละประเภท บำรุงเส้นผมให้แข็งแรงสุขภาพดี หมักผม จัดแต่งทรงผม
ถ้าผมหยิก หยักศก เส้นหนา แล้วไม่ดูแล แสงตกกระทบแล้วจะหักเห ไม่สะท้อนให้เห็นเงางาม แก้ได้โดยใช้ครีมนวดทั้งแบบล้างออกและไม่ต้องล้าง รวมถึงเซรั่มบำรุงในขั้นตอนสุดท้าย จะช่วยให้ผมชุ่มชื้น ปิดเกล็ดผมให้เรียบเนียน สะท้อนแสงเงางาม  ราดด้วยน้ำส้มสายชูหมักจากแอปเปิ้ล เพราะช่วยปิดเกล็ดผมให้เรียบเนียน ดูเงางามขึ้น ให้ผสมน้ำส้มสายชู 2 ช้อนโต๊ะกับน้ำ 1 ถ้วยตวง แล้วใช้ราดหัวหลังสระผม ใช้ครีมนวดแบบไม่ต้องล้างออก หรือใช้ส่วนผสมธรรมชาติแทน อย่างว่านหางจระเข้ น้ำมันมะพร้าว น้ำมันมะกอก และโจโจ้บาออยล์ โดยใช้ประมาณ 1 - 2 ช้อนโต๊ะ ลูบไล้ให้ทั่วผมตอนยังเปียกหลังอาบน้ำ จากนั้นผึ่งลมให้แห้ง ขั้นตอนสุดท้ายให้ลงเซรั่มเพิ่มความเงางาม เลือกซื้อเซรั่มที่ใช้น้ำมันแร่ (mineral oil) ผมจะยิ่งเงางาม หรือใช้น้ำมันโมรอคโค ไม่ก็น้ำมันมะพร้าว บำรุงให้ผมชุ่มชื้นเงางาม ผมที่ทำสีหรือกัดสีมา มักจะแห้งและชี้ฟูได้ง่าย นอกจากบำรุงให้เงางามแล้ว ยังต้องฟื้นฟูสภาพผมไปในเวลาเดียวกัน ถ้าดูแลบำรุงผมดีๆ สีก็จะติดทนนาน  ทำ hair gloss treatment เพิ่มความเงางามแทนการทำสี เพราะเป็นขั้นตอนที่ไม่ใช่แค่เปลี่ยนสีผม แต่เคลือบชั้นใสช่วยบำรุงผมและป้องกันผมแห้งเสีย ทำให้ผมมันวาวสมชื่อ  สระผมด้วยน้ำเย็น เป็นขั้นตอนง่ายๆ ที่ช่วยให้สีติดทนนาน (ขนาดซักผ้าด้วยน้ำเย็น ยังช่วยให้สีไม่ตกเลย) นอกจากนี้ยังปิดเกล็ดผมให้เรียบเนียน ทำให้ผมดูเงางาม หลีกเลี่ยงการใช้สารเคมีแรงๆ พวกผลิตภัณฑ์ทำความสะอาด สเปรย์ฉีดผมแข็งๆ และอื่นๆ ที่ผสมซัลเฟตและแอลกอฮอล์ พวกนี้ทำให้ผมเสียความชุ่มชื้น กัดสี และทำให้ผมเงางามน้อยลง หันมาใช้ผลิตภัณฑ์สูตรธรรมชาติที่กักเก็บความชุ่มชื้นให้ผมดีกว่า เพราะอยากมีผมสวยเงางาม หลายคนเลยทั้งเป่าผมยืดผมแทบทุกวัน พอนานๆ ไปเลยทำให้ผมเสีย ขาดง่าย ถ้าอยากให้ผมเงางาม กลับมาสุขภาพดีอีกครั้ง ก็ถึงเวลางดใช้ความร้อนชั่วคราว  ปล่อยให้ผมแห้งเองแบบนี้หลายๆ เดือน อะไรที่ใช้จัดแต่งทรงผมด้วยความร้อนให้เก็บไปเลย เปิดโอกาสให้ผมได้ฟื้นฟูตัวเองหน่อย เน้นบำรุงผม ด้วยครีมนวดเข้มข้น หมักผมเพิ่มความชุ่มชื้น และใช้แปรงขนหมูป่าฟื้นฟูสุขภาพผม จะช่วยลดผมชี้ฟู ผมเงางามกว่าเดิม ใส่น้ำมันผมหรือเซรั่มหลังสระผมและผมแห้งแล้ว เพราะช่วยปกป้องผมได้ดีกว่าครีมนวดแบบไม่ต้องล้างออก จะทำให้ผมดูเงางามกว่าเดิม ลองใช้น้ำมันโมรอคโค น้ำมันมะพร้าว หรือโจโจ้บาออยล์ดู โดยเน้นบำรุงปลายผมที่แห้งเสียได้ง่ายกว่า ถ้าผมเริ่มบาง สำคัญว่าจะทำอะไรต้องถนอมผมหน่อย ถึงจะเพื่อสุขภาพผมที่ดีที่เงางามก็เถอะ เป้าหมายคือผมหนาและเงางามได้ แต่ห้ามทำผมเสียไปกว่าเดิม  ปล่อยให้ผมแห้งเองเป็นส่วนใหญ่ ผมจะได้ไม่ยิ่งบาง เพราะถ้าใช้อุปกรณ์จัดทรงบ่อยๆ ก็เสี่ยงผมเสียแน่นอน ระหว่างรอผมแห้ง ให้ใช้กิ๊บติดทั่วหัวเพื่อยกรากผมจากหนังศีรษะ แบบนี้จะมีวอลลุ่ม ผมดูหนาพองแบบไม่ต้องใช้ไดร์เป่า ม้วนผมโดยไม่ใช้ความร้อน ให้ลองดัดผมโดยใช้ผ้าหรือเศษผ้าแทนแกนร้อนม้วนผม แบบนี้ผมจะหนามีวอลลุ่มขึ้น แต่ผมไม่เสียไม่ร่วงเพราะโดนความร้อนจัดๆ ปิดท้ายด้วยเซรั่มไม่ต้องเข้มข้นมาก ถ้าเป็นครีมนวดข้นๆ แบบไม่ต้องล้างออก หรือเจลและมูสต่างๆ จะยิ่งเป็นภาระหนักหัว ผมยิ่งบาง ถ้าอยากให้ผมหนาเงางามจริงๆ ต้องใช้น้ำมันหรือเซรั่มที่เจือจางหน่อย ที่แนะนำก็คือว่านหางจระเข้ หรือทำสเปรย์ฉีดผมใช้เองจากว่านหางจระเข้ซะเลย  ถ้ารู้ตัวว่าผมบาง พยายามใช้ผลิตภัณฑ์เพิ่มความเงางามแค่เฉพาะปลายผม เพราะถ้าใส่ใกล้หนังหัว ผมจะยิ่งดูบางเข้าไปอีก สระผมบ่อยเกินไป จะสูญเสียน้ำมันผมตามธรรมชาติ ซึ่งเป็นสิ่งที่คอยปกป้องให้ผมแข็งแรงสุขภาพดี ถ้าขาดน้ำมันตามธรรมชาติ ผมจะเปราะ ขาดง่าย และไม่เงางาม ถ้าอยากให้ผมมันขลับ พยายามสระผมประมาณ 1 - 2 ครั้งต่ออาทิตย์ก็พอ  ต้องใช้เวลา 2 อาทิตย์ขึ้นไป กว่าผมจะปรับตัวรับตารางการสระผมใหม่นี้ได้ ระหว่างนั้นให้รวบผมหรือมุ่นผมไปก่อน ก่อนจะถึงเวลาสระผมแต่ละครั้ง ถ้ากลัวผมลีบให้ใช้ dry shampoo ผมจะพองขึ้น ช่วยดูดซับน้ำมันส่วนเกินโดยไม่ทำร้ายผม สระและจัดทรงด้วยผลิตภัณฑ์ที่สารเคมีเยอะๆ บ่อยๆ จะทำให้ผมเสียได้ แชมพู ครีมนวด และผลิตภัณฑ์จัดแต่งทรงผมส่วนใหญ่จะมีบางส่วนผสมที่ใช้ไปนานๆ แล้วอาจส่งผลเสียได้ ให้เลือกที่ใช้ส่วนผสมจากธรรมชาติ ไม่มีส่วนประกอบต่อไปนี้  ซัลเฟต - พบมากในแชมพู เป็นสารทำความสะอาดที่ค่อนข้างแรง ทำให้ผมเสียน้ำมันตามธรรมชาติได้ ซิลิโคน - พบมากในครีมนวดและผลิตภัณฑ์เพิ่มความเงางามแบบไม่ต้องล้างออก ใช้ไปนานๆ จะสะสมที่ผม ทำให้ผมดูด้าน  แอลกอฮอล์ - พบมากในเจล สเปรย์ฉีดผม และผลิตภัณฑ์จัดแต่งทรงผมต่างๆ ใช้นานๆ แล้วผมแห้งได้ ทั้งย้อม กัดสี และยืดผมถาวร หรือม้วนผมด้วยความร้อนบ่อยๆ ก็ทำผมเสียได้ทั้งนั้น สรุปแล้วการจัดแต่งทรงหรือเปลี่ยนสภาพผมไปจากเดิม ล้วนแล้วแต่เสี่ยงทำผมแห้งเสีย ขาดง่าย แนะนำให้พักผมเมื่อมีโอกาส  ย้อมเฮนน่า และสีธรรมชาติอื่นๆ เช่น เกลือของโลหะ (metallic salt) ก็ทำให้ผมแห้งแบบสุดๆ ได้ แนะนำให้เปลี่ยนเป็นทำสีกึ่งถาวร จะถนอมผมกว่า ใช้น้ำผึ้งหรือชาคาโมไมล์แทน ถ้าอยากได้สีผมอ่อนลงอย่างเป็นธรรมชาติ ไม่ว่าจะทำอะไรกับผม หรือบำรุงแค่ไหน ผมก็เงางามไม่ได้ ถ้าไม่บำรุงจากภายในด้วย เลยต้องกินแต่อาหารที่มีประโยชน์ ดื่มน้ำเยอะๆ รับรองจะช่วยให้ผมสวยขึ้นอีกเยอะ ต่อไปนี้คืออาหารแนะนำ สำหรับคนที่อยากผมสลวยสวยเก๋  เนื้อปลา เนื้อวัว เนื้อสัตว์ปีก ไข่ ถั่วเมล็ดแห้ง และอื่นๆ ที่เน้นโปรตีน ผมนั้นมาจากโปรตีน แน่นอนว่าต้องสภาพแย่ลงเมื่อร่างกายขาดโปรตีน รวมถึงต้องกินคาร์โบไฮเดรตเพิ่มพลังงานควบคู่ไปกับโปรตีน แล้วจะยิ่งเห็นผล อะโวคาโดและถั่วต่างๆ มีไขมันดี ช่วยให้ผมหนาเงางาม พืชที่อุดมสารอาหาร ผักใบเขียวอย่างปวยเล้งและเคลนี่แหละที่แนะนำ เวลาร่างกายขาดน้ำ ผมจะขาดความเงางาม เริ่มลีบ ให้ดื่มน้ำเยอะๆ ผมจะได้สุขภาพดี พยายามดื่มให้ได้วันละ 8 แก้วด้วยกัน  ผักผลไม้ฉ่ำน้ำนี่แหละทำให้ร่างกายได้รับน้ำเพียงพอ เช่น แตงโม เบอร์รี่ต่างๆ แอปเปิ้ล แตงกวา ผักกาดหอม และกะหล่ำ ดื่มน้ำสมุนไพร และชาไร้คาเฟอีน ก็ช่วยเติมน้ำให้ร่างกายได้ ทั้งแสงแดด อุณหภูมิร้อนจัดเย็นจัด และมลภาวะรอบตัว ต่างก็ทำร้ายผมได้ทั้งนั้น ต้องกันไว้ก่อนโดยปฏิบัติตัวดังต่อไปนี้  สวมหมวกเวลาแดดแรง บอกเลยว่าแสงแดดทำร้ายผมได้มากกว่าที่คุณคิด ถ้าไม่ป้องกันไว้ก่อน จะเสียเวลามาฟื้นฟูภายหลัง ว่ายน้ำต้องใส่หมวก เพราะคลอรีนทำให้ผมแห้ง แถมมีสารตกค้าง ถ้าต้องว่ายน้ำแล้วไม่มีหรือไม่ได้ใส่หมวก ขึ้นจากสระแล้วให้รีบสระผมทันที ตอนผมเปียกๆ อย่าออกข้างนอกตอนอากาศหนาว อย่างตามเมืองนอกที่หิมะตกหรืออากาศติดลบ ผมอาจจะแข็งได้ ทีนี้ก็ชี้ฟูแน่นอน อย่าเพิ่งงง เพราะไข่นี่แหละใช้เสริมสวยให้ผมคุณได้ ไข่แดงเป็นอาหารผม ช่วยเพิ่มความชุ่มชื้น ผมจะไม่ด้าน ส่วนไข่ขาวช่วยให้ผมสะอาดปราศจากสิ่งสกปรกตกค้าง ไข่มีโปรตีนช่วยให้ผมแข็งแรง ทั้งหมดนี้ แค่ครั้งเดียวก็ช่วยบำรุงให้เส้นผมของคุณเงางามเป็นพิเศษได้แล้ว ขั้นตอนคือ  ตอกไข่ 1 ฟองใส่ถ้วย ราดน้ำให้ผมเปียก ราดไข่ใส่ผม แล้วใช้หวีซี่ห่างสางจนถึงปลายผม หมักผมไว้ 15 นาทีขึ้นไป สระผมด้วยแชมพูตามปกติ ล้างออกด้วยน้ำเย็นจะยิ่งเงางาม เดี๋ยวนี้คนนิยมใช้น้ำส้มสายชูหมักจากแอปเปิ้ลบำรุงผมให้เงางามตามธรรมชาติ เพราะช่วยปรับสมดุลค่า pH ของเส้นผม และบำรุงให้ผมนุ่มลื่นไม่พันกัน พอผมแห้งแล้ว ไม่ต้องกลัวฉุนกลิ่นน้ำส้มสายชู ขั้นตอนก็ดังต่อไปนี้เลย  สระผมด้วยแชมพูตามปกติ แต่ไม่ต้องลงครีมนวด ผสมน้ำส้มสายชูกลั่นจากแอปเปิ้ล 1 ช้อนโต๊ะ กับน้ำ 1 ช้อนโต๊ะ แล้วราดหัว จากนั้นสางจนถึงปลายผม ถ้าใครผมยาวมากๆ อาจจะต้องใช้สัก 2 - 3 ช้อนโต๊ะ หมักผมไว้ 5 นาที จากนั้นล้างออกด้วยน้ำเย็นตอนอาบน้ำเสร็จ อะโวคาโดมีไขมันตามธรรมชาติ เป็นอาหารบำรุงผมให้เงางามได้ ให้คุณใช้อะโวคาโดสุก จะทาผมได้ง่ายกว่า ให้หมักผมด้วยอะโวคาโดตอนผมแห้ง ต้องการความชุ่มชื้นโดยด่วน  ให้บดอะโวคาโดจนเนียนละเอียด จะใช้เครื่องปั่นแทนก็ได้ ราดน้ำให้ผมเปียก ทาอะโวคาโดจากรากถึงปลายผม หมักผมไว้ 15 นาทีขึ้นไป สระผมด้วยแชมพูตามปกติ แล้วล้างออกด้วยน้ำเย็น น้ำผึ้งมีสรรพคุณให้ความชุ่มชื้นและขจัดสิ่งสกปรก รวมกันแล้วทำให้เหมาะจะใช้หมักผมฟื้นคืนผมเสียให้เงางามมาก น้ำผึ้งดิบนี่แหละเปี่ยมไปด้วยสารอาหารที่จำเป็น แต่จริงๆ แล้วจะชนิดไหนก็ได้ ขั้นตอนคือ  ให้ผสมน้ำผึ้ง 1/4 ถ้วยตวง กับน้ำอุ่น 1/4 ถ้วยตวง ราดน้ำให้ผมเปียก ลงส่วนผสมที่ผม แล้วใช้หวีสางจากรากถึงปลาย หมักผมไว้ 15 นาทีขึ้นไป สระผมด้วยแชมพูตามปกติ แล้วล้างออกด้วยน้ำเย็น ถ้าผมแห้ง ไม่เงางาม แถมชี้ฟู แนะนำให้บำรุงผมอย่างล้ำลึก จะซื้อครีมนวดเข้มข้น หรือใช้น้ำมันมะพร้าว/น้ำมันมะกอกก็ได้ ให้ทำตามขั้นตอนต่อไปนี้อาทิตย์ละ 1 ครั้ง  ราดน้ำให้ผมเปียก ลงน้ำมันมะพร้าวหรือน้ำมันมะกอก 1 - 3 ช้อนโต๊ะ แล้วใช้หวีสางจากรากจรดปลาย จากนั้นคลุมผมด้วยหมวกอาบน้ำหรือพลาสติกใสห่ออาหาร หมักผมไว้ 30 นาที สระผมด้วยแชมพูตามปกติ อาจจะต้องสระ 2 - 3 ครั้งเพื่อกำจัดน้ำมันส่วนเกิน จากนั้นล้างออกด้วยน้ำเย็น ถ้าผมค่อนไปทางแห้ง พอแห้งสนิทแล้วจะดูด้านๆ หน่อย ให้ใช้ครีมนวดแบบไม่ต้องล้างออก เพื่อไม่ให้ผมแห้งด้าน ตอนผมยังเปียก ให้ลงครีมนวดที่ผม ขนาดประมาณเท่าเหรียญ 50 สตางค์ถึงเหรียญ 5 บาท แล้วใช้หวีสางจากรากถึงปลาย หลายคนชอบไปทำ Brazilian blowout ให้ผมตรงสวยเงางาม แต่พอผ่านไปสักพัก การเป่าผมยืดผมบ่อยๆ จะทำให้ผมเสียและแห้งด้านในที่สุด ถ้าผึ่งลมจนผมแห้งไปเอง ก็ไม่เสี่ยงโดนความร้อนจนผมเสีย พอผ่านไป 2 - 3 อาทิตย์หรือเป็นเดือนๆ จะเริ่มเห็นความแตกต่างเลย ว่าผมนุ่มสลวย เงางามขึ้น  พยายามอย่าจัดแต่งทรงผมด้วยความร้อน พวกที่หนีบผมตรง แกนร้อนม้วนผม ใช้แล้วสวยทันที แต่ถ้าใช้เป็นประจำ ผมจะเสียความเงางามได้ จะเห็นผลดีที่สุด ถ้ามุ่นผมหลวมๆ หรือถักเปีย ผมจะได้ไม่ชี้ฟูตอนแห้ง ถ้าใครผมหยิกหรือหยักศก ให้ค่อยๆ บีบ แต่งทรงตามต้องการ ก่อนผมจะแห้งสนิท พอผมโดนลมจนแห้งดีแล้ว ให้ลงน้ำมันบำรุงขั้นตอนสุดท้ายให้ทั่วปอยผม เพราะช่วยให้ผมเงางามขึ้นในทันที ปกป้องผมให้แข็งแรงสุขภาพดี แต่จะดีที่สุดถ้ารอจนผมแห้งสนิทก่อน ลงน้ำมันแค่นิดเดียวก็พอแล้ว อย่าใช้เกินขนาดของเหรียญ 50 สตางค์ แต่ก็แล้วแต่ว่าผมยาวแค่ไหนด้วย จะซื้อน้ำมันบำรุงผมโดยเฉพาะ หรือใช้น้ำมันต่อไปนี้ก็ได้  น้ำมันมะกอก อาร์แกนออยล์ น้ำมันอัลมอนด์ โจโจ้บาออยล์ น้ำมันละหุ่ง น้ำมันมะพร้าว เป็นผลิตภัณฑ์สูตรเพิ่มความเงางามให้ผมโดยเฉพาะ เซรั่มบำรุงสูตรนี้ จะมีส่วนผสมของซิลิโคนและอื่นๆ ที่ทำให้ผมเงางามทันทีหลังใช้ ส่วนใหญ่ใช้ได้ทั้งตอนผมเปียกและแห้ง  แต่ใช้เซรั่มนี้ทุกวันอาจจะได้ผลตรงกันข้าม เพราะซิลิโคนที่ทำให้เงางาม จะสะสมที่ผม นานไปจะทำผมด้านได้ แนะนำให้ใช้เซรั่มนี้เฉพาะตอนที่อยากให้ผมเงางามเป็นพิเศษเท่านั้น ให้เลือกเซรั่มที่ปราศจากแอลกอฮอล์ เพราะจะทำให้ผมแห้งได้ ผมชี้ฟูนี่แหละ เลยไม่เงางาม ผมจะดูหยาบด้าน ไม่นุ่มสลวยเป็นประกาย ไม่ว่าคุณจะผมตรงหรือหยิก ก็ป้องกันผมชี้ฟูได้ด้วยขั้นตอนต่อไปนี้  สระผมด้วยน้ำเย็น อุณหภูมิต่ำๆ ช่วยปิดเกล็ดผม เส้นผมจะเนียนเรียบ ไม่ชี้ฟู แค่ขั้นตอนง่ายๆ นี้ก็ช่วยเปลี่ยนผมเสียเป็นสวยแบบคุณยังต้องแปลกใจ อย่าเช็ดผมให้แห้งแรงๆ ให้ใช้วิธีบีบๆ ซับๆ แทน แล้วปล่อยให้โดนลมจนแห้งไปเอง การเช็ดผมด้วยผ้าแห้งแรงๆ ทำให้ผมยิ่งชี้ฟู เปลี่ยนจากแปรงเป็นหวีซี่ห่าง เพราะแปรงทำผมขาดง่าย โดยเฉพาะคนที่ผมหยิกหรือหยักศก ถ้าผมขาด สั้น จะชี้โด่ชี้เด่ กลายเป็นผมชี้ฟู ให้ใช้หวีซี่ห่างค่อยๆ สางผมตอนแห้ง โดยเริ่มจากปลายผมขึ้นไปที่ราก เปลี่ยนปลอกหมอนเป็นผ้าไหมหรือซาติน ถ้าใครผมหยิกจะรู้ดีว่าช่วยแก้ผมชี้ฟูได้ดี ถ้าเป็นผ้าคอตตอนจะดูดความชื้น ทำให้ผมแห้งชี้ฟู แต่ปลอกหมอนผ้าซาตินหรือผ้าไหม นอนแล้วผมคงสภาพตามธรรมชาติ ไม่ชี้ฟู เล็มผมแตกปลายออก แล้วผมจะดูเงางามขึ้นได้ รวมถึงเวลาไปทำผม ให้ปรึกษาช่างเรื่องผลิตภัณฑ์ที่ปลอดภัยกับเส้นผม เน้นธรรมชาติ สารเคมีน้อยๆ และอย่าใช้ความร้อนจัดแต่งทรงบ่อยๆ หลายคนคิดว่าต้องใช้ความร้อนเท่านั้น ผมถึงจะอยู่ทรง แต่จริงๆ แล้วการใช้ลมเป่าต้องอาศัยเทคนิคหน่อย โดยลงผลิตภัณฑ์จัดทรงเบาๆ แล้วใช้นิ้วสางผมช่วย สุดท้ายหวีให้ได้ทรงตามต้องการ พอแห้งแล้ว ให้ล็อคผมโดยบิดปลาย ติดกิ๊บ หรือขยี้เบาๆ ให้พองๆ ก็แล้วแต่ชอบ พอความชื้นระเหยไปหมด ก็ค่อยเก็บงานด้วยปลายนิ้วกับน้ำมันใส่ผมเล็กน้อย
เปลี่ยนผมธรรมดาให้เงางาม. เพิ่มความเงางามให้ผมทำสี. ฟื้นฟูผมเสียจากความร้อนให้กลับมาเงางาม. เปลี่ยนผมบางให้เงางาม. อย่าสระผมบ่อยเกินไป. ใช้ผลิตภัณฑ์จากธรรมชาติ. อย่าทำอะไรกับผมเยอะ. ดูแลตัวเอง กินอาหารที่มีประโยชน์. ดื่มน้ำเยอะๆ. ปกป้องผมจากปัจจัยภายนอก. ใช้ไข่. ลองใช้น้ำส้มสายชูหมักจากแอปเปิ้ล. หมักด้วยอะโวคาโด. ใช้น้ำผึ้ง. บำรุงผมอย่างล้ำลึก. ใช้ครีมนวดแบบไม่ต้องล้างออกตอนผมยังเปียก. ปล่อยไว้จนผมแห้ง. ลงน้ำมันผมขั้นสุดท้าย. ลองใช้เซรั่มบำรุงผมให้เงางาม. ป้องกันผมชี้ฟู. เล็มปลายผมเรื่อยๆ. จัดแต่งทรงผม.
https://www.wikihow.com/Get-Shiny-Hair https://www.wikihow.com/Get-Shiny-Hair https://www.wikihow.com/Get-Shiny-Hair https://www.wikihow.com/Get-Shiny-Hair
Treating Different Hair Types Keeping Your Hair Healthy Using Hair Masks Styling Your Hair